CELEX: 62021CN0416
Language: da
Date: 2021-07-07 00:00:00
Title: Sag C-416/21: Anmodning om præjudiciel afgørelse indgivet af Bayerisches Oberstes Landesgericht (Tyskland) den 7. juli 2021 — Landkreis A.-F.mod J. Sch. Omnibusunternehmen og K. Reisen GmbH

25.10.2021   
            
            
               DA
            
            
               Den Europæiske Unions Tidende
            
            
               C 431/7
            
         
      Anmodning om præjudiciel afgørelse indgivet af Bayerisches Oberstes Landesgericht (Tyskland) den 7. juli 2021 — Landkreis A.-F.mod J. Sch. Omnibusunternehmen og K. Reisen GmbH
      (Sag C-416/21)
      (2021/C 431/05)
      Processprog: tysk
      
         Den forelæggende ret
      
      Bayerisches Oberstes Landesgericht
      
         Parter i hovedsagen
      
      
         Indklaget og appellant: Landkreis A.-F.
      
         Klagere og appelindstævnte: J. Sch. Omnibusunternehmen og K. Reisen GmbH
      
         Procesdeltager: E. GmbH & Co. KG
      
         Præjudicielle spørgsmål
      
      
                  1.
               
               
                  Skal artikel 57, stk. 4, litra d), i direktiv 2014/24/EU (1) fortolkes således, at den ordregivende myndighed skal have tilstrækkelig plausible indikationer til at konkludere, at de økonomiske aktører har overtrådt artikel 101 TEUF?
               
            
                  2.
               
               
                  Skal artikel 57, stk. 4, litra d), i direktiv 2014/24/EU fortolkes som en udtømmende regulering af de fakultative udelukkelsesgrunde i den forstand, at ligebehandlingsprincippet (samme direktivs artikel 18, stk. 1) ikke kan være til hinder for en kontrakttildeling, når der afgives tilbud, som hverken er selvstændige eller uafhængige?
               
            
                  3.
               
               
                  Skal artikel 18, stk. 1, i direktiv 2014/24/EU fortolkes således, at denne bestemmelse er til hinder for, at virksomheder, der udgør en økonomisk enhed og har afgivet hver sit tilbud, tildeles en kontrakt?
               
            
         (1)  Europa-Parlamentets og Rådets direktiv 2014/24/EU af 26.2.2014 om offentlige udbud og om ophævelse af direktiv 2004/18/EF (EUT 2014, L 94, s. 65).